### Resume

Forslag fra Aksel Kjeldsen, løsgænger, vedr. tillæg til eller oprettelse af [adresse] retningslinjer for opstilling af VE anlæg.

### Sagsfremstilling

Ifølge §5 i forretningsordenen fra Teknisk Udvalg kan ethvert medlem senest 8 dage forud for et ordinært møde indgive en skriftlig anmodning om behandling af en sag.

Henvendelsen af 6. februar 2023 fra Aksel Kjeldsen, løsgænger, lyder således:

”Aksel Kjeldsen indstiller:

At de gældende retningslinjer for opsætning af VE anlæg i Vejle kommune udvides, og investorerne, projekt ejerne
i tillæg til de nuværende retningslinjer skal redegøre for hele indholdet af møllevingerne , samt en redegørelse for slitagen af vingerne i den forventede levetid, efter gældende klimaforhold i Vejle Kommune.

Ligeledes om vingerne deponeres eller går til afbrænding når de er udtjente, møllevinger som brændes efterlader store mængder aske samt en meget stor andel af glasfiberpartikler.

Opsætning af solceller med foliebagside indeholdende PFAS eller andet.

• Hvordan håndteres de udtjente vindmøller?

• Redegøre for hele indholdet af møllevingerne.

• Redegørelse for slitagen af vingerne i den forventede levetid, efter gældende klimaforhold i Vejle Kommune.

• Hvordan håndteres de udtjente solcelleanlæg?

• Redegøre for hele indholdet af solcelleanlæg.

Dette ønskes for at der fremadrettet skal kunne træffe beslutninger om etableringen af nye VE anlæg på et fuldt oplyst grundlag.

Venlig hilsen

Aksel Kjeldsen"

### Sagens videre forløb

Sagen skal alene behandles af Teknisk Udvalg.

### Klima og resiliensvurdering

Ikke relevant.

### Teknik- og Miljødirektøren indstiller,

|  |  |
| --- | --- |
| at | udvalget behandler forslaget. |

### Beslutning

Udvalget behandlede forslaget.

Forslaget indarbejdes i den kommende proces omkring VE-anlæg.